“El PSC serà invisible si JxCat dona suport a ERC” | Òscar Palau | barcelona | Política | El Punt Avui\n“El PSC serà invisible si JxCat dona suport a ERC” “El PSC serà invisible si JxCat dona suport a ERC” “El PSC serà invisible si JxCat dona suport a ERC” “El PSC serà invisible si JxCat dona suport a ERC” + “El PSC serà invisible si JxCat dona suport a ERC” E-mail\nbarcelona - 11 febrer 2021 2.00 h\nCANDIDAT D'ERC A LA PRESIDÈNCIA DE LA GENERALITAT\n“El PSC serà invisible si JxCat dona suport a ERC”\ntraïció “No vull que el govern estigui condicionat per un PSC que ha assumit el programa polític de Cs” Borràs “Si la investiríem? Em remeto al que hem fet, no entraré a fer de jutge”\nAragonès es proposa liderar un front per l'amnistia i l'autodeterminació JOSEP LOSADA.\nEl candidat d’ERC, durant l’entrevista realitzada ahir a la seu del partit.\n“El PSC serà invisible si JxCat dona suport a ERC” “El PSC serà invisible si JxCat dona suport a ERC” “El PSC serà invisible si JxCat dona suport a ERC” “El PSC serà invisible si JxCat dona suport a ERC” “El PSC serà invisible si JxCat dona suport a ERC” E-mail\nHem de posar d’acord tots els que defensem l’amnistia i l’autodeterminació; ja ho hem fet abans!\nVeig com JxCat i la CUP assumeixen que cal un referèndum vinculant i reconegut. Benvinguts!\nPoc carisma? Aquí no es tracta de ser el rei de la festa, es tracta d’aconseguir la independència\nNo pot tornar a passar que es faciliti una investidura a última hora i després no s’aprovin els comptes\nUn govern és solidari i quan es prenen decisions s’han de defensar fins al final. Així entenc la lleialtat\nNomés s’ha avançat en el diàleg quan ha guanyat ERC. Les reticències de JxCat han anat bé al PSOE\noltes enquestes indiquen un triple empat tècnic, com al 2017 però canviant el PSC per Cs. Serem on érem? El 14-F aclarirà el panorama?\nAquestes eleccions poden donar l’oportunitat de fer un canvi al país: que per primera vegada qui lideri els resultats al Parlament, però també l’independentisme, sigui una força independentista i d’esquerres com ERC.\nVostè proposa un front ampli on JxCat i comuns s’han vetat. Hi ha cap opció real que no sigui repetir govern amb JxCat?\nHem de posar d’acord tots els que defensem el dret a l’autodeterminació i l’amnistia. Estem en un moment en què hi ha la necessitat de defensar-ho davant de l’Estat que ha respost amb la repressió, i davant d’una pandèmia que ha provocat la crisi econòmica més gran de l’últim segle, aquí ningú pot permetre’s el luxe de fer vetos circumstancials. És evident que amb els del 155 no hi tenim res a pactar, però els que sempre hem defensat el dret a decidir i la llibertat dels presos tenim l’obligació de posar-nos d’acord. És que ho hem fet abans: per fer el pressupost de la Generalitat el 2020, per formar govern a Lleida i Tarragona i desbancar alcaldies històriques socialistes... Per què no ens podem posar d’acord ara a la Generalitat?\nEls comuns també diuen que ERC i el PSC veten un tripartit.\nEls comuns comparteixen amb nosaltres no només una part del programa econòmic i social, sinó també la defensa del dret a decidir i la llibertat dels presos. Amb el PSC no hi compartim cap d’aquestes coses.\nVostè ha dit que ERC està preparada per governar en solitari. En quin escenari pot passar?\nNosaltres volem acords amplis, perquè el moment històric del país ho necessita. La prioritat és un govern ampli, perquè tots els que vam sortir al carrer el 3-O i vam defensar les urnes l’1-O tenim la responsabilitat, i ningú la pot defugir, de posar-nos el país a l’esquena amb els seus problemes i tirar-lo endavant. Però si aquest acord ampli no és de govern, podem assumir governar en solitari i tenir els suports de totes aquestes forces polítiques al Parlament.\nPerò si amb dos grups ja ha estat font de picabaralles, amb tres o quatre pot ser ingovernable…\nPrecisament es tracta de superar les limitacions del govern actual, que venien donades per dos factors. Primer, que no hi havia una majoria sòlida al Parlament: el govern de JxCat i ERC hi ha estat en minoria. I,, després, que hi ha hagut una repressió que no ha cessat. Ara depèn de nosaltres que hi hagi aquesta majoria sòlida al Parlament, i per això interpel·lo tots els que ens hem posat d’acord en altres àmbits, que també ho fem en això. Si no, que algú m’expliqui quina alternativa té per seguir avançant cap a la independència i per fer-ho apel·lant al 50% +1 dels vots... Hem vist moltes vegades crítiques a l’estratègia o les propostes d’ERC, però llavors demano que hi hagi una alternativa viable, efectiva i real sobre la taula.\nERC demana al PSC que no accepti els vots de Vox. Vostè acceptaria els del PSC?\nNo, perquè els vots, ni tan sols una abstenció, mai són gratis, sempre acaben condicionant, i el meu govern no vull que estigui condicionat per un PSC que té com a objectiu acumular tot el vot espanyolista, i que per això ha traït el programa històric que havia defensat i ha assumit el programa polític de Cs: han posat en qüestió els mitjans de comunicació públics, la llibertat ideològica dels treballadors públics, les delegacions a l’exterior… El següent és posar en qüestió la immersió lingüística? I encara no han negat que arribat el cas estiguin disposats a acceptar els vots de Vox per tenir la presidència! Però és que, a més, això és molt fàcil de resoldre: el PSC no cal, pot ser absolutament prescindible, invisible, inútil en termes polítics de majories i minories, si JxCat dona suport a ERC. Nosaltres, els darrers anys, sempre que ha calgut per fer una majoria independentista hem donat suport a l’elecció d’un president de JxCat. Ells ara tindran l’ocasió de fer el mateix a l’inrevés.\nI ERC investiria Laura Borràs, tot i estar imputada per possibles irregularitats?\nEstic convençut que ERC guanyarà i ens trobarem en la situació inversa; és a dir, que ells m’hauran de donar suport a mi.\nPerò si no passés?\nEm remeto al que hem fet els últims anys, i quan el país ha demanat responsabilitat, sempre hi hem estat. Jo no entraré a fer de jutge en aquestes eleccions, i a més en un procediment en què encara queda molt camí per davant, però precisament hem de superar les limitacions que hi ha hagut en aquest mandat. I no estem tan lluny. Una cosa és la retòrica, les declaracions grandiloqüents, les frases èpiques… però quan anem al detall, a mirar el programa, què acaba defensant JxCat? Que si s’aconsegueix el 50% dels vots cal exigir un referèndum vinculant amb suport de la comunitat internacional. Això és el que ha defensat ERC.\nQuè ha impedit, si hi esteu tan a prop, un acord estratègic de l’independentisme?\nERC ha defensat aquesta posició des de fa molt temps, agafant els aprenentatges de l’octubre del 2017 i mirant de maximitzar les fortaleses i superar les dificultats i limitacions. El nou referèndum vinculant i reconegut internacionalment el proposem des de fa molt de temps. Ara veig com la CUP i JxCat també assumeixen aquesta posició, així que benvinguts, però és ERC qui ha fet la proposta i l’ha defensada en solitari durant molt de temps, rebent crítiques, tot i que ens és bastant igual si al final tots ens posem d’acord en aquest objectiu. Perquè el meu adversari no és cap altre independentista, és l’Estat i qui representa els seus interessos a Catalunya, que és la candidatura de Salvador Illa.\nVeu factible posar-se d’acord després de les eleccions?\nEls fulls de ruta no són tan diferents. Uns poden fer servir més decibels i altres menys, però ens uneixen moltes més coses que no pas ens separen. Estic convençut no només que arribarem a un acord, sinó que ampliarem les majories, i seran sòlides. El país ho necessita i no fer-ho seria una irresponsabilitat.\nVostè proposa un govern amb els comuns. El full de ruta també els hauria d’incloure?\nEl nostre compromís és clarament per la independència, però el referèndum també el poden defensar els que no són necessàriament independentistes, només cal que siguin demòcrates. Si l’independentisme es marca com a objectiu aconseguir un referèndum que sigui vinculant i reconegut per la comunitat internacional, tots els qui hi donin suport són els nostres aliats i no els nostres contrincants. I els comuns han dit que defensen el dret a decidir de Catalunya en un referèndum.\nVostè veu impossible un pacte amb el PSC a Catalunya, però hi ha hagut acords a Madrid. És compatible que continuïn?\nCatalunya i Espanya són dos països diferents, i per tant no només hi ha lògiques polítiques diferents, sinó que ERC es presenta a les eleccions al Parlament per presidir Catalunya, perquè tenim un projecte per fer aquest país independent i una societat justa. ERC no es presenta a les eleccions espanyoles per presidir Espanya, sinó per defensar els interessos de la ciutadania de Catalunya. I prenent com a base a això fem sempre els acords, també per parar els peus a la dreta espanyolista i a l’extrema dreta.\nEntre aquests acords, hi ha el de l’indult als presos polítics?\nNosaltres defensem l’amnistia, és la resolució democràtica i política a una repressió que té origen polític. El govern espanyol ha deixat que es parlés d’indults però tampoc no ha mostrat cap compromís ferm al respecte. La solució és l’amnistia perquè inclouria també els exiliats i totes les causes obertes pendents, que són moltes i afecten milers de persones, a part de casos com els del Tribunal de Comptes.\nSi indulten Oriol Junqueras i quedés lliure sent vostè president, com quedarien els lideratges al partit i al govern?\nERC és un equip, jo he format part de l’equip d’Oriol Junqueras des de fa una pila d’anys, i sense indult, i amb ell a la presó, el líder d’ERC és Oriol Junqueras. Però si soc president de la Generalitat, el president seré jo. I igual que hem estat treballant conjuntament fins ara ho seguirem fent en el futur, i a més com a president del meu partit és una de les persones que més m’escolto, que més m’he escoltat per prendre decisions i que més m’escoltaré quan sigui president de la Generalitat.\nVostè té fama de buròcrata i es diu que té poc carisma…\nAquí no es tracta de ser el rei de la festa, es tracta d’aconseguir la independència de Catalunya. I ara el que es necessita és algú capaç de construir acords, que sàpiga afrontar la reconstrucció del país, que sigui honest i parli clar, reconegui els límits per superar-los i que sobretot estigui compromès amb la independència i la justícia social. En aquest sentit puc posar a disposició que des d’adolescent he treballat cada dia perquè Catalunya fos un estat independent.\nAl debat de TV3 va avançar que lligaria una eventual investidura a un acord de pressupost. Això no ho complicaria més tot?\nNo, això vol dir que tothom s’ha de comprometre. No pot tornar a passar com els últims anys, quan es facilitava una investidura a última hora i després es posava tot en risc si no s’aprovava el pressupost. D’aquest aprenentatge n’hem de treure una lliçó, i és que ens hem de comprometre tots molt més des de l’inici. És que a més el país ho necessita! Estem en una hora greu, molt complicada, amb un 13,87% d’atur, 537.000 aturats, 171.000 persones més en ERTO, el PIB ha tingut una caiguda d’un 11,4% el 2020, la més alta des que hi ha registres oficials... Ens hauríem de remuntar a la Guerra Civil per trobar una caiguda més gran! Davant d’això no podem perdre ni un sol minut; per tant, amb la investidura el meu govern començarà a treballar pel pressupost des del primer moment.\nNo val l’aprovat a l’abril?\nSort en vam tenir d’aquell! Imagineu-vos gestionar una pandèmia amb el del 2017.\nTot i això ja van néixer una mica caducats, perquè s’havien preparat en la prepandèmia… Ara ja no donen més de si?\nAra cal reorganitzar les prioritats, és evident, i cal poder incorporar els recursos amb molta més facilitat. Afrontar una reconstrucció en què la inversió serà un element clau, sense un nou pressupost estem molt limitats i això podria fer que deixéssim passar les oportunitats vinculades a recursos que poden venir de fons europeus com ara el Next Generation. Que hi ha cap força política que es presenti a les eleccions que cregui que mai hi hauria d’haver pressupost? Oi que tothom en tindria un al cap? Oi que tothom diu que és l’eina que millor defineix les polítiques d’un govern? Doncs perfectament podem lligar-hi la investidura.\nFa tres anys la CUP es va abstenir per afavorir un president independentista, però no va donar suport al pressupost. Descarta un escenari així?\nQuan s’investeix un president s’aprova el seu programa de govern, que es porta a terme mitjançant un pressupost. Jo demano que tothom s’impliqui.\nVostè ha acusat el govern estatal de ser un dels que menys ajuts directes ha donat en termes de PIB, però a vostès també els han retret que s’haurien pogut endeutar més. Hi havia marge?\nN’hi ha hagut, i l’hem fet servir.\nNo n’hi havia més?\nSí, hi havia el d’un estat independent. Si descomptem el País Basc i Navarra, que tenen un sistema de finançament diferenciat, Catalunya ha estat el territori on hi ha hagut més diferencial de dèficit respecte l’exercici anterior. És a dir, que més marge ha utilitzat. Hi ha hagut territoris que han reduït el dèficit; nosaltres l’hem augmentat perquè crèiem que era el moment d’augmentar l’endeutament. Venim d’uns anys en què hem endreçat els comptes de la Generalitat, i gràcies a aquesta feina ara ens ho podem permetre. De tota manera, el problema principal és que el govern espanyol no ha posat prou recursos. Ha dit: “Les comunitats teniu la capacitat per dictar restriccions, però no us dono la capacitat per compensar-les.” Tot i això, hem aconseguit més de 2.800 milions des de l’inici per donar suport als sectors econòmics, i en el darrer trimestre ja hem posat en marxa prop de 650 milions d’ajudes, per treballadors en ERTO, autònoms o pimes, i directes per a la restauració, la cultura o el comerç.\nLes restriccions per la pandèmia han causat malestar en molts sectors, i s’han enfocat molt cap a la seva figura. Això li pot passar factura electoral?\nNosaltres prenem les decisions per salvar vides, no per salvar vots. En un govern tot ell ha d’assumir les decisions, i jo ho he fet, amb àrees de consellers de JxCat en què potser n’hauria pres de diferents, però un govern és solidari, i quan es prenen decisions s’han de defensar fins al final. És la meva manera d’entendre la lleialtat.\nNo ha passat a la inversa, creu?\nJo parlo per mi, cap independentista és el meu adversari.\nL’ANC ha demanat que s’elabori un pressupost paral·lel “republicà”, és a dir, comptant-hi els diners que ara marxen pel dèficit fiscal… Ho faran si governa?\nDes del 2012 els pressupostos de la Generalitat han d’incloure una valoració de les balances fiscals, aquesta va ser una llei que vaig presentar jo mateix al Parlament i vaig aconseguir que s’aprovés. Des del 2012, doncs, ja s’inclou el càlcul de les balances fiscals, i per tant la diferència entre el pressupost de la Catalunya actual i una d’independent. A partir d’aquí podríem veure les prioritats, però hem de posar l’esforç en la transformació del dia d’avui.\nAviat es complirà un any de l’única reunió de la mesa de diàleg. No els van ensarronar?\nEl PSOE utilitzarà totes les excuses que tingui per no afrontar cap negociació amb Catalunya. Només s’aconsegueix avançar quan ERC ha guanyat: aquella mesa es va posar en marxa perquè ERC havia guanyat les eleccions del 10-N, i ara cal que torni a guanyar i hi hagi una presidència de la Generalitat que vulgui utilitzar totes les eines per defensar l’autodeterminació i l’amnistia. Aquesta és una més, que pot tenir un recorregut que cadascú pot jutjar o preveure, però jo no renunciaré a cap instrument per aconseguir la independència i anar a defensar el que creiem. És una de les primeres coses que hem de fer: exigir al govern de l’Estat. I moltes vegades les reticències que hi ha hagut de JxCat a la mesa li han vingut molt bé al PSOE per no afrontar aquesta negociació. Jo no vull donar cap excusa perquè no l’afronti.\nVa proposar reunir abans el Pacte Nacional pel Referèndum. Ajudaria a pressionar?\nEl 2017 al Pacte Nacional hi havia organitzacions sindicals i patronals, universitats, entitats municipalistes, culturals, o socials que defensaven aquest referèndum. Allò valia per al 2017, però després de la repressió que hem rebut, amb un estat que ha empresonat els nostres dirigents o els ha forçat a l’exili, tenim moltes més raons per tornar-nos a trobar i demostrar que aquesta petició d’autodeterminació i amnistia no és la petició del president Aragonès ni del govern liderat per ERC, sinó que és l’exigència de tot un país.\nEscòcia es pot trobar aviat en una situació molt similar a la catalana: amb un govern independentista que reclama un referèndum, i Londres negant-ho. Seria una oportunitat per fer fins i tot front comú a Europa?\nTots els pobles que lluiten per la seva independència tindran el suport d’ERC. Fa un any i mig vaig poder visitar Escòcia i vaig tenir una reunió de treball amb Nicola Sturgeon, i he tingut l’oportunitat en aquesta campanya de rebre el suport de l’independentisme basc i el gallec, hem anat rebent suports d’independentistes d’arreu d’Europa. Tenim molt clar que la lluita per la llibertat d’un país sempre ajuda altres països que es troben en la mateixa situació.\nHi ha sis candidatures independentistes. Això no divideix molt el vot i perjudica el moviment?\nAmb tots els respectes, el que s’ha dividit és Convergència. Nosaltres som el referent de l’independentisme d’esquerres i ens presentem amb més força que mai i amb tota la voluntat de guanyar. En aquest àmbit sempre hi ha hagut una força majoritària, molt àmplia que és ERC, i una més petita que és la CUP, anticapitalista, i en tot cas són altres espais de l’independentisme que s’han fragmentat.\nHeu anunciat dues conselleries noves. Amb quines competències i d’on es traurien? Un eventual soci es podria molestar...\nNo, perquè aquest ha de ser un govern nou, aquest país també necessita un canvi de lideratge, que sigui des de l’esquerra. De les dues conselleries que proposem, la d’Igualtat i Feminismes agruparia totes les polítiques en aquest àmbit, que ara són algunes en el Departament de Presidència o Afers socials, mentre en la d’Acció pel Clima hauríem de sumar-hi les polítiques energètiques, d’aigua, residus, biodiversitat i d’economia circular..\nBorràs va anunciar Argimon com a conseller de Salut, Illa també que el tindria a l’equip i ha avançat noms com els de Maurici Lucena… Vostès van anunciar el de Miquel Puig. En diran més?\nHe proposat Puig com a comissionat, que dependria del president de la Generalitat per tirar endavant els fons Next Generation, perquè ha estat col·laborant amb el govern des del comitè d’experts que ens ha assessorat en el programa i hi vull continuar comptant, ja integrat en l’estructura de govern. Però no he proposat cap conseller perquè abans de repartir conselleries hem de respectar el vot del 14-F. A partir d’aquí d’altres han posat noms sobre la taula, alguns dels quals formen part avui de l’estructura del govern, i jo això ho entenc com un suport a la feina feta.\nQuè li sembla que a TV3 el PP fos qui més rebatés Vox?\nEstan competint pel vot de la ultradreta. El nostre compromís antifeixista és clar.\nVostès es van plantar al debat de TVE i hi van parlar en català. Hi havia hagut un cert relaxament els últims anys en la seva defensa?\nNo hi ha hagut relaxació, però hem de defensar en cada situació que els parlants de català han de tenir els mateixos drets que els de qualsevol altra llengua en un context similar.\nERC vol fer complir la llei d’etiquetatge en català i la del cinema, però en una pila d’anys no hi ha hagut manera… Com ho faran?\nCal un lideratge de la Generalitat des de la presidència compromès amb això, i utilitzar totes les eines que tenim, com la normativa en l’àmbit del consum en tot cas.\nEl president més jove?\nPere Aragonès i Garcia (Pineda, 16-11-1982) podria ser, si els resultats de diumenge ho permeten, el primer president d’ERC sorgit de les urnes des de Lluís Companys. De fet, lamenta que Vox ja l’ha emprès amb ell potser per això: dilluns li van presentar una denúncia davant la Junta Electoral “per haver recordat simplement el passat antifeixista d’ERC” i en el debat de dimarts el van amenaçar amb la presó. “Estic esperant el proper debat, potser ja porta un equip per afusellar-me: amb aquesta deriva seria tornar al que ha fet aquesta gent al llarg de la història”, constata.Si ho fos, amb només 38 anys Aragonès també seria el president més jove de la Generalitat, com a mínim en l’era contemporània. “Massa d’hora, encara no ens tocava a la nostra generació”, reconeix. I és que la repressió viscuda pel seu partit ha precipitat nous lideratges com el seu, que defineix com a “coral”, tot i que reflexiona que és un fenomen que s’està experimentant arreu del món, el de l’auge de joves valors de l’esquerra que assegura que són el seu mirall, com els de Jacinda Adern, primera ministra de Nova Zelanda, o la congressista de Nova York Alexandria Ocasio.\nTot i la seva joventut, la trajectòria política d’Aragonès és ben àmplia. Llicenciat en dret, i havent cursat estudis superiors en economia fins i tot a Harvard (potser per això té fama de pragmàtic i bon gestor, però també de representar la branca més liberal del partit), va entrar el 1998 en política a través de la JERC, branca juvenil d’ERC, de què seria portaveu nacional del 2003 al 2005, en una etapa on va coincidir amb companys actuals a les llistes com Roger Torrent, Laura Vilagrà o Marta Vilalta. Va ser diputat al Parlament del 2006 al 2015, arribant a ser portaveu adjunt, i es va presentar dos cops a les municipals a Pineda, el 2011 i el 2015, on no va ser alcalde però va passar d’1 a 5 regidors. El gener del 2016, Oriol Junqueras el va reclutar com a secretari d’Economia i va ser dels pocs càrrecs del departament que la Guàrdia Civil no va detenir el 20-S del 2017. La repressió posterior a l’1-O acabaria de llençar, paradoxalment, la seva carrera. El mateix Junqueras, el gener del 2018, el va designar com a successor des d’Estremera estant si a Marta Rovira li passava res, i després que ella al març s’exiliés a Suïssa, Aragonès seria elegit coordinador i de facto home fort d’ERC. Quan finalment van poder formar govern, ell va esdevenir vicepresident i conseller d’Economia del president Quim Torra, de qui ha seguit desenvolupant funcions arran de la seva inhabilitació, tot assumint el pes de la lluita contra la pandèmia.\nTintinaire. Es declara fan de Tintín i el capità Haddock, que el duien a “descobrir molts llocs del món” des que de petit llegia els còmics del pare. A casa té una pila de llibres i figuretes. “Fins i tot en un acte fa poc em van oferir un mapa de Sildàvia!”, riu. Ara ja li comença a ensenyar a la seva filla de dos anys, la Clàudia.\nLluquet. Havia fet teatre amateur de jove, fins i tot amb papers destacats als Pastorets, on va fer tant de Lluquet com de Rovelló.\nFamília. El pare és enginyer, tot i que s’ha dedicat sobretot a l’hostaleria, com l’avi. La mare va treballar molts anys en una empresa tèxtil, i avui està jubilada.\nNissaga política. L’avi va ser un dels últims alcaldes franquistes de Pineda, i va seguir en democràcia fins al 1987, per Alianza Popular. El pare també seria regidor als anys 90, com a independent a la llista de CiU.\nCuina. “Gaudeixo molt cuinant, em serveix per desconnectar”, explica. El seu plat preferit, per fer i per menjar, és l’arròs a la cassola. S’hi ha especialitzat tant, que difícilment en tastarà cap que no hagi cuinat ell o la mare.\nHort. Part dels ingredients els treu del petit hort del pare a Pineda, on conreen carxofes, calçots i els cèlebres pèsols del Maresme.\nCalçotada. És fan de les calçotades, i ja espera en candeletes el dia de reflexió per estrenar-se enguany. Això sí, només en família.\nEsquerrà. A més d’ideologia, Aragonès és esquerrà quan escriu. Això sí, tot i que admet que amb poca traça, xuta amb la dreta.\nCuler. Mai ha estat gaire esportista, confessa, si bé de jove anava a animar el club de bàsquet del poble. Ara segueix de lluny el Barça, el seu equip. “Té molts reptes al davant”, diu.\nLectures. Es decanta pels llibres d’història i d’assaig, tot i que admet que últimament té poc temps. També li agrada anar al teatre.\nEl Punt Avui. Girona 11-02-2021, Pàgina 10\nEl Punt Avui. Nacional 11-02-2021, Pàgina 10


Puja fins al 26% la taxa de pobresa de les dones en la Comunitat Valenciana | Valencia Extra\nPuja fins al 26% la taxa de pobresa de les dones en la Comunitat Valenciana\nLes dades s’extrauen del IX Informe ‘El Estado de la Pobreza. Seguimiento del indicador de riesgo de pobreza y exclusión social en España 2008- 2018’ de l’EAPN Espanya, presentat en el marc del Dia Internacional per a l’Eradicació de la Pobresa, segons ha informat l’entitat en un comunicat. L’informe conclou que la Comunitat Valenciana té 1,28 milions de persones en risc de pobresa, de les quals unes 697.600 són dones.\nEl percentatge de persones que no poden permetre’s un menjar de carn, pollastre o peux cada dos dies, ha descendit des del 5,1% a l’1,7% de la població valenciana (-66,4%) o aquelles que no poden permetre’s mantindre la vivenda amb una temperatura adequada que ha baixat a menys de la mitat, des del 9,8% al 4,7%. La població que experimenta dificultats per a arribar a final de mes ha disminuït des del 63% al 58,3%.


Manifest per un Estat laic - Fundació Francesc Ferrer i Guàrdia\nPublicat el 07-01-20\nLa Fundació Ferrer i Guàrdia reclama als nous membres del Govern de l'Estat que compleixin amb les seves promeses electorals referents a la denúncia del Concordat de l'any 1979 entre l'Estat espanyol amb la Santa Seu. L'entitat, que ha defensat des del seu naixement la laïcitat, exposa i denuncia els privilegis de l'Església Catòlica derivats dels acords referents a l'àmbit econòmic, jurídic, educatiu i cultural.\nEn el text d’acord de govern entre el partit socialista i el grup confederal de Podemos s'anuncien mesures relacionades amb la derogació de la LOMCE i la no obligatorietat de l'assignatura de religió; la creació d'una nova Llei de Llibertat de Consciència i la recuperació dels béns immatriculats indegudament per l'Església Catòlica.\nTot i això, l'entitat a més d’instar al govern a complir les seves propostes electorals, proposa anar més enllà i aposta per un estat plenament laic on no es vulnerin els principis constitucionals de la igualtat i la neutralitat de l'Estat en assumptes religiosos, la qual cosa passa per la derogació del Concordat.\nEl manifest publicat per l'entitat fa especial èmfasi en l'ensenyança de la religió a les aules finançada per fons estatals i aposta per una escola pública lliure de dogmes que sigui inclusiva i que no segregui l’alumnat per qüestió de creença, el que passa per la constitució d'un model veritablement laic que fomenti la lliure consciència. La derogació de l'acord educatiu entre l'Estat i la Santa Seu, és per a la Fundació l'element bàsic per garantir el respecte dels principis constitucionals citats anteriorment.\nLa Fundació Ferrer i Guàrdia elabora anualment l'"Informe Ferrer i Guàrdia" on monitoritza la progressiva secularització de la societat i la relació entre església i Estat. També ha publicat un informe sobre les propietats inscrites per l’Església Catòlica a l’empara de lleis franquistes mantingudes i ampliades en període democràtic per les forces conservadores, "Les immatriculacions de l'Església Catòlica".


Ara és l’hora convoca aquest vespre una concentració de suport al 27-S\nL'acció es farà a les set a la plaça de Sant Jaume\n04.08.2015 - 10:26\nActualització: 04.08.2015 - 12:26\nLa campanya Ara és l’hora ha organitzat aquest vespre (19.00) a la plaça de Sant Jaume una acció de suport a les eleccions del 27-S. La concentració es fa just l’endemà que el president de la Generalitat, Artur Mas, signés la convocatòria d’eleccions. Ara és l’hora, que inclou l’ANC i Òmnium, vol donar importància a aquest gest que posarà data al plebiscit.\nJordi Cuixart, vice-president d’Òmnium Cultural, i Jordi Sànchez, president de l’ANC, assistiran a l’acte que tindrà per lema ’27-S, on tot comença’. Es desplegarà una gran lona per a fer una crida a participar en les dues cites transcendentals dels pròxims mesos: l’Onze de Setembre i el 27 de setembre.\nVegeu el text complet de la convocatòria enviada ahir:\n«Avui se signarà el Decret de convocatòria de les eleccions del 27-S. Aquesta no serà una convocatòria qualsevol, el 27-S serà el plebiscit per a decidir el futur del nostre país. Fa mesos que treballem amb aquest horitzó i cada cop el tenim més a prop.\nÉs per això, que et demanem que ens donis un cop de mà per a realitzar una acció de suport al 27-S que tindrà lloc el dimarts 4 d’agost a les 19.00 a Plaça Sant Jaume.»


La banca responsable té premi - Euromoney\nLa banca responsable té premi\nLes entitats que destaquen en accions de banca responsable no passen desapercebudes. És el cas de CaixaBank i del reconeixement internacional que acaba de rebre com a millor banca responsable d’Europa el 2016 (best bank for CSR in western Europe) per la publicació britànica Euromoney.\nEl jurat que constitueix els Euromoney Awards for Excellence en la categoria de Responsabilitat Social Corporativa valora, entre altres coses, la vocació social de les entitats financeres, així com el grau de responsabilitat que tenen en el territori on duen a terme la seva activitat.\nPer aquest motiu, aquest any Euromoney ha reconegut CaixaBank pel seu compromís amb el desenvolupament socioeconòmic de les persones i del territori. Un reconeixement que reafirma la política activa de l’RSC de l’entitat, centrada a implementar programes d’inclusió financera, de foment de l’estalvi i de la previsió, així com polítiques actives per ajudar a resoldre problemes socials, com la falta de crèdit i l’accés a l’habitatge.\nCaixaBank ha concedit, a través de MicroBank, 121.000 microcrèdits el 2015 per valor de 588 milions d’euros i, amb el suport de l’Obra Social ”la Caixa”, ofereix més de 33.000 habitatges amb un lloguer social.\nbanca responsable / CaixaBank / Euromoney / RSC


Unipartidismo - Enciclopèdia Encydia-Wikilingue, de unipartidismo wikipedia\nunipartidismo - Wikilingue - Encydia\nL'unipartidismo és un sistema de partits polítics en el qual existeix un únic partit polític legal que pugui presentar-se als processos electorals, o bé a aquell en el qual, encara existint legalment diversos partits polítics, les normes jurídiques estableixen, o "de facto" es produeix, l'acaparament de la majoria del poder polític per un únic partit. Si ben els sistemes unipartidistes es reivindiquen democràtics, diversos cientistas polítics els neguen tal condició al no existir en ells poliarquía.\nLa base en la qual es legitimen els sistemes unipartidistes són en la celebració d'eleccions lliures, ja sigui per triar president, parlament o qualsevol altre òrgan legislatiu. No ha de confondre's doncs amb una dictadura, doncs en aquesta, els líders no són triats mitjançant eleccions democràtiques. A més, en la teoria, un sistema unipartidista no retalla els drets dels ciutadans. No obstant això, en ocasions, una dictadura pot adoptar un sistema pseudo unipartidista, però falsificant els processos electorals per fer creure una legitimació del sistema.\nL'unipartidismo ha estat el sistema de molts països independitzats després de ser una colònia administrativa, ja sigui per la supremacia d'un partit o per que només hi hagués un de legal.\nEls sistemes unipartidistes són, i han estat, al món bastant heterogenis, podent trobar fonamentalment partits únics comunistes, feixistes i nacionalistes.\n1 Unipartidismo comunista\n2 Unipartismo per predomini\n3 Unipartidismo nazi\n4 Altres tipus d'unipartidismo\n5 Crítiques a l'unipartidismo\n6 Estats unipartidistes en l'actualitat\nUnipartidismo comunista Article principal: Estat socialista\nEn un Estat 'nominalment' socialista, d'acord amb l'experiència històrica del socialisme en un sol país, propi de les doctrines polítiques de l'estalinisme i el maoisme, així com d'altres models o moviments polítics afins, l'únic partit que en la pràctica pot ostentar el poder 'de facto' és el Partit Comunista del país, tractant-se, per tant, de sistemes unipartidistes. Actualment, cinc són els Estats que es regeixen per aquest model: Xina, Corea del Nord, Cuba, Laos i Vietnam. Quant a Estats socialistes històrics, segons aquest model, destaca per sobre de tots la URSS. El Partit Comunista pot ser l'únic legal o no. Així, a Xina, existeixen altres ochos partits polítics permesos, encara que han d'acceptar l'autoritat del Partit Comunista Xinès. En aquests països, existeixen assemblees triades mitjançant sufragi universal i per regla general els seus membres no tenen perquè ser del partit governant. A cada país varien les competències que té l'assemblea. Com a exemples, assenyalar l'Assemblea Popular Nacional de la República Popular Xina, l'Assemblea Nacional del Poder Popular cubana o el Soviet Suprem de l'extinta Unió Soviètica. Aquestes assemblees trien, en la majoria dels casos, al president i altres òrgans executius. A més, en alguns d'aquests països els ciutadans poden triar directament als líders locals o participar lliurement en assemblees populars locals.\nFinalment, assenyalar que en ocasions el partit únic en un sistema socialista pot ser una unió de diversos partits. Així ocorre, per exemple, a Corea del Nord on existeix el Front Democràtic per a la Reunificació de la Pàtria o en l'extinta República Democràtica Alemanya amb el Front Nacional d'Alemanya Democràtica.\nLa teoria marxista justifica l'unipartidismo de la següent forma: els partits polítics són representants dels interessos, la majoria dels quals, en un sistema liberal, responen al poder econòmic i formen part del sistema (la superestructura) on guanyi qui guanyi no existiran modificacions substancials. Abolides les diferències de classes no hi ha lloc per a la pugna d'interessos econòmics pròpia del pluripartidismo. No obstant això, es fa necessària una organització que sigui capaç de formular polítiques d'Estat i manejar les seves regnes per assegurar el desenvolupament del socialisme. Aquesta organització és el Partit únic per ser única la classe social existent i únic l'interès comú de progrés.\nUnipartismo per predomini Com s'assenyala al principi de l'article, un sistema unipartidista és en el qual existeix un únic partit legal, però també aquell en què malgrat existir més partits, un exerceix un predomini gairebé absolut sobre la vida del país, marginant a la resta. Les causes d'aquest unipartidismo són molt diverses i existeixen, o han existit, en nombrosos països. En alguns casos es deu al fet que el partit predominant va encapçalar moviments revolucionaris, ja siguin independències o canvis significatius en la política d'un país. Un exemple és Sud-àfrica, que després de la fi de l'apartheid , l'únic partit que ha governat ha estat el Congrés Nacional Africà. També entra en aquest grup, Japó, que des de 1955, excepte un petit parèntesi, només va governar el Partit Liberal Democràtic.\nA Guinea Equatorial, el Partit Democràtic ha governat des de la seva creació en 1987 fins a l'actualitat.\nExemples de sistemes unipartidistes per predomini que han perdut aquesta condició recietemente són Japó, Mèxic i Paraguai. Japó ha estat governat des de 1955, excepte per un peqeueño parèntesi, pel Partit Liberal Democràtic; però en 2009 el Partit Democràtic va guanyar les eleccions generals. El cas de Paraguai, es va donar aquesta situació, amb predomini del conservador Partit Colorit durant 60 anys, fins que en 2008 Fernando Lugo va guanyar les eleccions a través de la coalició de centreequerra Aliança Patriòtica per al Canvi. A Mèxic va existir també un sistema unipartidista durant 75 anys, doncs el Partit Revolucionari Institucional era l'únic partit que aconseguia la presidència. En 2000 va ser derrotat pel centroderechista Partit Acció Nacional.\nL'ex legislador nord-americà Tom Lantos, va afirmar que el president Hugo Chávez ha "creat a Veneçuela un estat unipartista", encara que en aquest país existeix multiplicitat de partits polítics i l'oposició governa 5 dels 23 estats. El predomini, de tota manera, no es considera un unipartidismo pur, ja que en el fons és un sistema multipartidista dominat per un només partit, però que en qualsevol moment pot sofrir una derrota electoral.\nUnipartidismo hegemònic: Només un partit s'imposa llargament sobre la resta a causa de nivell organitzatiu, capacitat econòmica, inserció social, utilització de l'aparell estatal, o altres motius.\nUnipartidismo predominant: Es tracta d'un sistema en el qual un partit ha guanyat per majoria absoluta en 4 o 5 legislatures.\nUnipartidismo nazi Article principal: Nazisme\nEn la dècada dels anys 30 va sorgir a Alemanya un nou tipus d'unipartidismo, dominat pel partit Nazi.\nDesprés d'arribar al poder, Hitler va aconseguir que els centristes catòlics i els nacionalistes ho recolzessin en l'aprovació de la llei habilitante de 1933. Els nazis mai van aconseguir aconseguir la majoria absoluta en el Reichstag, per la qual cosa aquest suport era necessari. Una vegada aprovada la llei, els nazis la van utilitzar per hostigar als altres partits polítics, incloent als centristes i nacionalistes. El Partit Comunista ja havia estat neutralitzat (vegeu Decret de l'Incendi del Reichstag) i el Partit Socialdemòcrata d'Alemanya va ser dissolt el 22 de juny de 1933, després d'haver denunciat a companys seus, crítics d'Hitler, en un intent infructuós d'apaivagar als nazis.\nA inicis de juliol de 1933, el Partit Popular de Baviera, el Partit Democràtic Alemany, el Partit de Centre, el Partit Popular Alemany i el DNVP ja s'havien dissolt voluntàriament, cedint davant les pressionis nazis. El 14 de juliol tots els partits, excepte el Nazi, van ser proscrits. Per a aquesta data, tots els partits importants ja havien estat dissolts.\nDes de llavors no es van tornar a celebrar eleccions, excepte algun referèndum, i a poc a poc es van ser eliminant les garanties democràtiques.\nL'unipartidismo nazi pretenia la integració absoluta dels ciutadans amb el règim, de manera que no tindrien sentit grups opositors.\nAltres tipus d'unipartidismo Articles principals: Nacionalisme i Feixisme\nEn l'actualitat, només existeixen tres països que tinguin un sistema unipartista puro sense ser estats socialistes, Turkmenistan (Partit Democràtic de Turkmenistan), Eritrea (Front Popular per la Democràcia i la Justícia) i Síria. Els dos primers són exemples d'unipartismo nacionalista. En el primer cas, el PDT és l'únic partit que es pot presentar a les eleccions, però en teoria la Constitució estableix que el president de Turkmenistan ha de ser triat democràticament. Eritrea, es va independitzar d'Etiòpia en 1993 i encara que es va anunciar que el país es convertiria en multipartidista, no s'han vist canvis significatius per pensar en aquest sentit. En el passat, sobretot després d'independències colonials, es van crear molts sistemes unipartidistes, que a la llarga es van convertir en multipartidistas.\nCap a mitjan segle XX es van crear diversos sistemes unipartidistes de caràcter obertament feixista. El primer cas es va donar a Itàlia amb el Partit Nacional Feixista. Generalment el feixisme es va valer de sistemes multipartidistas per arribar al poder. Igual que amb el nazisme, els règims feixistes no solien respectar les garanties democràtiques, degenerant ràpidament en dictadures. A Espanya, després de la Guerra Civil, es va crear un sistema unipartidista no democràtic amb la Falange de la JONS, que estava totalment supeditada a Franco. En els últims anys del franquisme es van democratitzar alguns aspectes del règim.\nUn altre tipus d'unipartidismo és en el qual es barregen el nacionalista i el comunista. El més representatiu és el socialisme àrab el màxim exponent del qual és el Partit Àrab Socialista Baaz. Actualment Síria és l'únic estat amb aquest tipus d'unipartidismo, encara que Baaz forma part d'un front únic, denominat Front Progressista Nacional. Fins a començaments dels anys 2000 a l'Iraq també existia aquest unipartidismo.\nCrítiques a l'unipartidismo Alguns sistemes unipartidistes poden degenerar cap a posicions dictatorials, on els drets dels ciutadans no són respectats i es persegueix als opositors al règim. Això pot succeir per la falta d'una oposició clara o perquè el partit únic va adoptant progressivament un caràcter més autoritari.\nUna altra crítica a l'unipartidismo és que pot donar lloc a una adoració extrema al capdavanter, ja que generalment en els sistemes unipartidistes es tria a un president per a tota la vida. Ocorria així, per exemple, a Turkmenistan amb Saparmyrat Nyýazow.\nEstats unipartidistes en l'actualitat La següent és una llista de països que oficialment tenen un únic partit polític, excloent a aquells que, per predomini d'un, també podrien considerar-se unipartidistes.\nFront Democràtic per a la Reunificació de la Pàtria\nFront Popular per la Democràcia i la Justícia\nPartit Popular Revolucionari\nPartit Àrab Socialista Baaz\nVegeu també Democràcia sense partits.\nBibliografia Sobre l'unipartidismo nazi:\nHildenbrand, Klaus. El Tercer Reich. Càtedra, Madrid, 1988.\nBrachez, Karl Dietrich. La dictadura alemanya : génosis, estructura i conseqüències del nacionalsocialismo. Aliança, Madrid, 1973.\nReferències ↑ Els vuit partits "no comunistes" xinesos\n↑ Pobrecitos, no veuen la biga que tenen en l'ull...EUA denuncia el presumpte suport de Chávez a Daniel Ortega\n↑ “Rojo, rojito”, amb alguns manchones\nCategoria: Sistemes de partits polítics


Ondarense: Pecat de joventut.\nL'Ondarnse: Pecat de joventut\nLa recta final de l’Ondarense es presenta d’allò més incerta. El club lluita per refer-se però alhora que suma gent en resta per un altre costat. Està en procés de refundació, un projecte, el de Nando Boluda, ja de per sí complicat per la joventut de la seua gent. Una arma de doble tall eixa de la joventut en el futbol. Per un costat dóna gust veure la combativitat i la lluita de l’equip en cada partit. Quasi sempre deixa bones sensacions. D’altra banda, la falta d’experiència dels seues jugadors en la categoria -molts d’ells procedeixen directament de juvenils- ho està pagant ben car, amb la pèrdua de punts principalment en partits claus o contra rivals als que hauria de superar sense problemes. Potser siga l'equip de la comarca amb més recorregut, però el futbol viu sempre del present.\nCal esperar que la lluita contra les circumstàncies es decante cap al costat positiu i que l’estabilitat aplegue el més aviat possible. Fins ara ha emprat 26 jugadors seniors, dels quals 5 han causat baixa. El passat Nadal va incorporar 3 nous jugadors, fa dos setmanes van debutar 2 -Brian i Henry, i potser encara fitxe alguú més en estos dies.\nNomés ha pogut completar 10 convocatòries en 20 partits, la meitat, i des que ha començat la segona volta ha hagut de tirar mà de juvenils. Excepte en este últim partit contra l’Oliva. És l’assignatura pendent, i segons farà els deures resultarà la nota final de curs. De moment ha suspès en l'exàmen d'este dijous a Polop, on va caure golejat.


L’Ajuntament de Sueca rellança el seu concurs d’aparadors nadalenc – RiberaTV\nL’Ajuntament de Sueca rellança el seu concurs d’aparadors nadalenc\nLa capital de la Ribera Baixa convoca la XXVII edició del Concurs d’aparadors per a la campanya nadalenca de 2016\nSueca, 05/12/2016.L’Ajuntament de Sueca ha convocat la XXVII edició del Concurs d’Aparadors de la campanya de Nadal amb l’objectiu d’incentivar les compres nadalenques al comerç local, tot motivant als comerciants a decorar els seus aparadors amb motius nadalencs i convidant-los a despertar la seua creativitat i innovació per atraure totes les mirades dels seus clients potencials.\nEl regidor de Comerç i Mercats, Pau Roselló, ha explicat que, com a principals novetats, el consistori ha buscat, en esta edició, professionalitzar el certamen amb l’elecció d’un jurat qualificat expert. D’esta manera, el jurat estarà integrat per almenys tres professionals d’àmbits diversos, relacionats amb les arts, el màrqueting o el disseny i també formaran part d’ell, el regidor de Comerç, Pau Roselló i el president de l’Associació de Serveis i Comerços Arrima’t, Tony Landete, amb veu però sense vot.\nEl Concurs començarà el pròxim dilluns, 12 de desembre, i l’aparador haurà de romandre muntat fins al 6 de gener de l’any nou. El jurat farà una única visita a cada establiment participant el dimecres 21 de desembre per a valorar cada treball. Per a decidir el veredicte, el jurat valorarà l’aprofitament dels productes del corresponent negoci; el disseny, la composició i distribució dels elements; la creativitat i originalitat i la il·luminació i els colors ambientals de l’aparador.\nAquells que estiguen interessats en presentar-se hauran de formalitzar la seua inscripció, que serà gratuïta, enviant un correu a l’adreça electrònica botigues@sueca.es. Al correu caldrà afegir totes les dades que se sol·liciten a les bases del certamen que es poden consultar a la secció d’anuncis de la pàgina web de l’Ajuntament de Sueca. El termini finalitzarà el pròxim divendres 9 de desembre a les 14:00 h.\nEl veredicte es farà públic el pròxim 29 de novembre, a les 20:45, en un acte organitzat a la Placeta del Santíssim Crist de Sueca.\nL’Ajuntament de Sueca rellança el seu concurs d’aparadors nadalenc added by Ribera Televisió on 30 desembre, 2016


Un guàrdia civil mata a trets un conductor en una discussió de trànsit - Regió7 :: El Diari de la Catalunya Central\nL'agent de 31 anys fora de servei ha donat positiu en consum de cànnabis després de disparar en almenys cinc ocasions\nmadrid | efe 25.04.2016 | 17:48\nUn guàrdia civil de 31 anys que ha donat positiu en consum de cànnabis ha disparat presumptament en almenys cinc ocasions a un conductor amb el qual, segons les primeres investigacions, havia discutit quan tots dos circulaven per la a-3 a l'altura de la localitat madrilenya de Fuentidueña del Tajo.\nL'incident ha passat cap a dos quarts de matí al quilòmetre 67 de l'esmentada autovia quan, segons han comunicat diversos testimonis, un BMW i un Opel Zafira han topat.\nA continuació el conductor del primer, un guàrdia civil fora de servei, ha parat, s'ha baixat del vehicle i, amb la seva arma reglamentària a la mà, ha perseguit presumptament el conductor del segon, que també havia parat i que, en veure la seva actitud, ha sortit corrent, segons han explicat diversos testimonis i han relatat a Efe fonts de la investigació.\nPerò no ha pogut fugir perquè, segons les primeres dades recollides, el guàrdia civil ha disparat en diverses ocasions contra ell -alguns testimonis afirmen que fins en vuit ocasions-, aconseguint-almenys cinc vegades al cap i deixant-li malferit a la carretera.\nQuan els facultatius del Summa han arribat no han pogut reanimar-lo, han informat des Emergències Comunitat de Madrid 112.\nMentrestant, el presumpte homicida s'ha quedat al lloc dels fets, aparentment esperant que arribessin els seus companys per detenir-lo.\nEl BMW, amb un cop a la porta del conductor, ha quedat aparcat a uns 50 metres de l'Opel Zafira, que presentava diversos cops per tota la carrosseria, i el cos del mort ha quedat estès a altres 50 metres més endavant, en direcció Madrid .\nLa principal hipòtesi és que l'homicidi s'ha degut a una simple discussió de trànsit, segons la Comandància de la Guàrdia Civil de Madrid, tot i que encara s'investiguen totes les possibilitats a l'espera de prendre declaració al detingut a les dependències de Tres Cantos.\nEl guàrdia civil és Àngel Luis V.J., membre de l'institut armat des de 2005 i destinat actualment a Quintanar de la Orden (Toledo). No consten en el seu expedient antecedents ni incidents previs.\nEstava de baixa per malaltia comuna des de fa sis dies, segons fonts de la investigació, que han precisat que no hi ha constància que tingués cap patologia psicològica, el que hagués implicat la retirada de l'arma reglamentària. Altres fonts han detallat que el guàrdia civil tenia problemes d'esquena.\nDesprés de la seva detenció ha donat negatiu en la prova d'alcoholèmia però, després de practicar el test de drogues, sí que ha donat positiu a substàncies cannàbiques, tot i que encara es desconeix si es tracta de marihuana, haixix o algun altre derivat d'aquesta substància estupefaent.\nEl mort és un home marroquí de 39 anys i resident a la localitat toledana d'Illescas.\nEl ministre de l'Interior, Jorge Fernández Díaz, s'ha assabentat del succés mentre viatjava a Palma per assistir a un acte de la Guàrdia Civil i ha assegurat que s'ha obert una investigació per determinar "les circumstàncies que concorren en un fet tan lamentable i tan penós com el que s'ha produït ".\nEn declaracions als mitjans, el ministre ha recalcat que el guàrdia civil, que ha estat detingut pel succés, estava fora de servei i de baixa.


Floristeries i llibreters esperen un Sant Jordi amb bones previsi\nFloristeries i llibreters esperen un Sant Jordi amb bones previsions i carregat de novetats\nLes floristeries i llibreries ja ho tenen tot a punt per aquest divendres. Aquest Sant Jordi, a diferència de l’any passat, es podran comprar roses i llibres a les parades del carrer.\nLes floristes expliquen que aquest any hi ha més comandes i que han pogut demanar més partides de roses perquè l'activitat no s'ha aturat, ni les fronteres estan tancades.\nLourdes Fernández, propietària d'Aqua Nova, assegura que "no en faltaran" i anima tothom a regalar-ne una. "És un dia molt maco per gaudir a les places i que sigui el més normal possible". Annabel Gonçalves, propietària de Flors Annabel, destaca que "és un dia per a l'amistat" i espera que tothom tingui una rosa.\nLa previsió és vendre-ho tot. La rosa clàssica segueix sent la preferida. Ara bé, aquesta vegada també es guarneix amb detalls que estan molt a l'ordre del dia, com princeses i cavallers que llueixen mascareta.\nIl·lusió dels llibreters\nEls llibreters també preparen més d'una vintena de novetats, que el 2020 no van arribar. Preveuen que les obres preferides siguin 'El bestiari pirinenc', d'Iñaki Rubio; 'Gran és la negra nit', de Domènec Ferran; 'Carrer del bosc' de David Gàlvez i 'Carlemany i Andorra. Història de la carta pobla' d'Oliver Vergés, diu la propietària de la Puça, Anna Riberaygua, assegurant que "ja fa dies que es nota el xup-xup". "Els llibreters en tenim moltes ganes però els lectors també en té moltes" després "d'un any molt desgraciat". Per als més petits, també hi haurà novetats.\nAquest Sant Jordi tornarà a ser diferent, però hi haurà parades a les places i els que visquin en un número parell també podran sortir al carrer. Ara bé, ho faran amb gel hidroalcohòlic i seguint els circuits de les fires del llibre i la rosa.


Yup!Charge i Daniel’s Cake junts a l’EshowBCN14\nYup!Charge i Daniel’s Cake junts a l’EshowBCN14 per una bona causa\nAquest post va dedicat a Daniel’s Cake per fer els nostres somnis realitat a la passada fira de l’Eshow Barcelona 2014.\nLa nostra estratègia d’Ambient Màrqueting va ser la de recrear un espai real de la vida quotidiana en el què ens podem trobar un dia qualsevol.\nSimulem una zona de relax ja sigui en una cafeteria o en un centre comercial. Els nostres clients entraven a l’estand, de més de 20 metres quadrats, amb la necessitat de carregar la bateria del seu telèfon mòbil o la seva tablet. Cada model d’estació de càrrega per a bateries de mòbils estava instal•lat com si fos una situació real. Als passadissos, com els dels gimnasos i centres comercials; i a les taules, com a les cafeteries i els restaurants.\nPer amenitzar l’estona mentrestant els nostres clients carregaven el mòbil vam decorar l’espai amb sofàs, coixins i taules de treball. Mentrestant es podien prendre un cafè amb uns deliciosos “cupcakes”. I això va ser gràcies a Daniel’s Cake.\nDaniel’s Cake són un jove equip amb una gran sensibilitat pels nens i la pastisseria. Fan els somnis realitat en forma de fantasia comestible. I, després de tot el seu esforç i dedicació, tenen la humanitat d’ajudar amb els seus ingressos a fundacions com El Somni dels Nens i Hospitalitat de la Mare de Déu de Lourdes de Barcelona.\nAixí que aquest post va dedicat a ells; gràcies per la vostra col•laboració, pel vostre treball i per la vostra sensibilitat i, per descomptat, pels vostres “Cupcakes”!!, que van ser l’enveja de tots els estands. Estaven més que deliciosos.


El Barça juvenil de Gabri juga els quarts de final de la Youth League a Bèlgica - Regió7 :: El Diari de la Catalunya Central\nEl Barça juvenil de Gabri juga els quarts de final de la Youth League a Bèlgica\nredaccióbarcelona 08.03.2016 | 00:00\nEl juvenil A del FC Barcelona, entrenat pel sallentí Gabri, disputa aquesta tarda (18 hores) la ronda de quarts de final al torneig de la Youth League, la Champions de la categoria. Els blaugrana se les hauran, a Bèlgica, amb l'equip del RSC Anderlecht, que va ser el que va eliminar els catalans al torneig de l'any passat.\nEl partit es jugarà a l'estadi Van Roy, situat a la localitat de Denderleeuw, ubicada als afores de Brussel·les. Segons el resultat de vuitens, el Barça s'hauria d'haver enfrontat al GNK Dinamo, que va derrotar l'Anderlecht per 0-2. De tota manera, la UEFA va fer saber a posteriori l'eliminació de l'equip croat per alineació indeguda de Matija Fintic, que estava sancionat i no podia jugar.\nLa temporada passada, l'equip barcelonista, aleshores dirigit per García Pimienta, va perdre per un mínim 1-0 amb l'Anderlecht. Ara es pot prendre la revenja i classificar-se per a la Final Four de la Youth League, que es jugarà a la ciutat suïssa de Nyon ja amb els quatre darrers aspirants al títol.


Arenys de Mar crea la marca 'Turisme del Mar' - maresme360 - Portal de notícies de la comarca del Maresme\nInicioUncategorisedArenys de Mar crea la marca ‘Turisme del Mar’\nArenys de Mar crea la marca ‘Turisme del Mar’\nArenys de Mar ha anunciat la creació de la nova marca Turisme del mar. Arenys, tradició i futur, amb la que el municipi vol agrupar totes les activitats i productes turístics que s’ofereixen al port d’Arenys. A part de les ja existents, es crearan noves propostes com un Centre\nd’interpretació a cel obert, el lloguer d’embarcacions i la posada en\nmarxa del turisme pesquer, previst per aquest estiu.\nSegons un comunicat del consistori, l’objectiu és donar a conèixer tota aquesta oferta i per això s’editarà un fulletó en quatre idiomes que es repartirà per tots els establiments hotelers de la comarca del Maresme. A més, es crearà una pàgina web específica que inclourà l’oferta comecial d’aquestes activitats, de manera que l’usuari podrà comprar directament productes turístics. Aquesta web estarà vinculada a l’apartat “mar” de la pàgina turística www.visitarenys.com\nEl llançament de la marca està previst per a principis del mes de juny amb una jornada de portes obertes al port d’Arenys.


La lesió de genoll de Víctor és lleu - UE Sant Andreu\nFutbol base, Primer Equip\nVíctor Alonso és el jugador del Juvenil A amb el que més està comptant Piti Belmonte aquesta temporada. El mitja punta, que entrena amb el primer equip, ha disputat sis partits de lliga sortint a la segona part des de la banqueta i ha estat convocat pel tècnic en 10 de les 25 jornades disputades.\nA la Copa Federació ha jugat dos partits sortint com a titular, amb un gol important contra el Villarrobledo, i un des de la banqueta, el d’ahir contra el Peña Sport en que va acabar lesionat. Es preveu que dimecres vinent pugui tornar a trepitjar la gespa. A partir de llavors la seva evolució marcarà la disponibilitat.\nAquesta temporada Víctor també està col·laborant en la bona campanya del Juvenil A a Divisió d’Honor. L’equip es troba nou punts per sobre la zona de descens.


El Servei de Salut amplia la mastectomia amb reconstrucció mamària a totos els hospitals de Mallorca\nEl Servei de Salut amplia la mastectomia amb reconstrucció mamària a tots els hospitals de Mallorca. Amb aquesta iniciativa, es pretén ampliar la cobertura assistencial, apropar la unitat de càncer de mama a la població i millorar l’equitat en l’accés a les prestacions.\nActualment, els professionals del Servei de Cirurgia Plàstica de l’Hospital Universitari Son Espases ja es desplacen a l’Hospital Comarcal d’Inca una vegada cada quinze dies per passar consultes i operar pacients. Fins al desembre, l’equip de cirurgia plàstica de Son Espases desplaçat a l’Hospital d’Inca ha intervingut 5 pacients.\nA partir de gener, l’equip de cirurgia plàstica de Son Espases, dirigit pel doctor Jaume Estrada, començarà a desplaçar-se també a l’Hospital de Manacor per iniciar l’atenció a aquestes pacients en el seu centre de referència. D’altra banda, l’Hospital Universitari Son Llàtzer ja fa aquestes intervencions.\nLa consellera de Salut, Patricia Gómez, ha assegurat durant la presentació que la intenció de la Conselleria és ampliar la cobertura assistencial i aproximar els serveis i les prestacions a aquestes dones, a fi d’evitar a la pacient la mutilació que suposa la pràctica d’una mastectomia. A l’acte l’han acompanyada el director general del Servei de Salut, Juli Fuster, i el cap del Servei de Cirurgia Plàstica de l’Hospital Universitari Son Espases, Jaume Estrada.\nAquest projecte específic de reconstrucció mamària beneficia totes les dones diagnosticades amb una càncer de mama que han de ser mastectomitzades. És important recordar que el càncer de mama és el tumor maligne més freqüent en dones i que un 20-30 % de les pacients s’hauran de sotmetre a una mastectomia.\nEl tractament quirúrgic del càncer de mama ha sofert importants transformacions en les darreres dècades. Dins l’àmbit de l’oncologia mamària s’ha passat d’un plantejament en el qual s’extirpava primer i es deixava la reconstrucció per després a un altra en què la reconstrucció és immediata. Està demostrat que els resultats de la reconstrucció immediata són infinitament superiors als de la reconstrucció diferida.


El Pot Petit | Auditori de Girona\nDiumenge 29 d'abril DE 2018, 12 h\n12¤ / 12¤ / 10¤\nESTRENA TERCER DISC\nUna proposta de qualitat pels més petits de la casa que a base de molts concerts i esforç ha esdevingut una de les formacions destinades a aquest circuit amb més públic i més seguidors del país. Dotze mil discs venuts, més de 500 concerts i prop de 5 milions de visualitzacions dels seus clips al canal Youtube els avalen.\nDesprés de la bona acollida dels seus dos primers discs “Canta amb El Pot Petit” (2012) i “Ritmes i Rialles” (2015), la companyia d’espectacles i concerts per a públic familiar El Pot Petit, arriba a l’Strenes per presentar un tercer disc molt esperat. Un treball que consolida el projecte i dóna molta importància a la música, una música de qualitat i apte per petits i grans, però que no oblida la posada en escena que els fa especials, jugant amb la màgia dels titelles, dels personatges d’en Pau, la Jana, la Melmelada Band, i de tot el món màgic de dins El Pot Petit.\nEl grup continua amb la seva línia d’acostar diferents estils musicals a les famílies, amb unes lletres actuals, nous personatges i sobretot unes cançons amb les que els nens i nenes es puguin sentir identificats i se les facin seves, com han fet amb els anteriors discs.


Oberta la convocatòria per a la compra de vehicles elèctrics i la instal·lació de punts de recàrrega – BÉTERA – toda la información del Bétera, Valencia\nOberta la convocatòria per a…\nLa Diputació de València ha obert la convocatòria per a la compra de vehicles elèctrics i la instal·lació de punts de recàrrega. Es tracta d’una ajuda que va dirigida a tots els municipis de les comarques de València. Les subvencions es podran sol·licitar a la web de la corporació provincial fins al dia 14 d’agost exclusivament, mitjançant la plataforma telemàtica de la Institució Provincial. En la pàgina web de Diputació es pot trobar totes les instruccions i la documentació per fer la sol·licitud.\nAquest nou programa de l’Àrea de Medi Ambient de la Diputació compta amb un pressupost de 750.000 euros. La quantitat màxima subvencionable per a cada municipi, tant per a vehicles elèctrics com per a punts de recàrrega, és d’un màxim de 20.000 euros.\nLa iniciativa s’emmarca en el conjunt d’actuacions encaminades a lluitar contra el canvi climàtic que desenvolupa la corporació provincial com a coordinadora territorial del Pacte de les Alcaldies pel Clima i l’Energia. En el cas dels vehicles, suposa la substitució d’un turisme o una furgoneta lleugera per un model elèctric permet reduir un 43,6% les emissions de CO2 abocades.\nEl sector del transport és responsable del 31% de totes les emissions de diòxid de carboni (CO2) que es produeixen a les comarques de València, en total més d’1,1 milions de tones. Aquesta xifra suposa que, cada habitant, emet a l’any 0,6 tones d’aquest gas d’efecte d’hivernacle.


La Fundació Mies van der Rohe beca un documental de la UPV sobre l'arquitecta Lily Reich - À Punt\nLily Reich va ser una pionera del disseny i l'arquitectura, a la fi del segle XIX / designtop100.com\n04 de desembre 2020 - 14:12\nLes arquitectes per la Universitat Politècnica de València (UPV) Laura Lizondo, Débora Domingo i Avelina Prat han aconseguit la beca Lilly Reich per a la igualtat en l'arquitectura. La segona edició de la beca, que organitza la Fundació Mies van der Rohe, els atorgarà 9.000 euros per a realitzar el projecte documental "[On Set with] Lilly Reich", que divulgarà la figura de l'arquitecta i dissenyadora alemanya, una de les poques professores que va impartir classe a la mítica escola Bauhaus.\nLizondo, que havia centrat la tesi doctoral en Reich és professora del Departament de Projectes Arquitectònics de la UPV, juntament amb Domingo. Avelina Prat va canviar l'arquitectura per la direcció de cine.\nL'equip aspira a invertir la beca en un documental de 15 minuts, però buscarà finançament addicional per a completar un producte televisió de mitja hora, segons ha explicat Avelina Prat.\nEl treball cinematogràfic combinarà fonts documentals originals amb materials visuals de nova creació i buscarà mostrar la limitació del reconeixement a l'arquitecta, contrastant les seues aportacions amb el relat que s'ha construït d'ella.\nNascuda a Berlín el 1885 Lily Reich va ser una pionera del disseny i l'arquitectura, a la fi del segle XIX i va ser sòcia de l'arquitecte Ludwig Mies van der Rohe, amb el qual va treballar i va compartir projectes durant una dècada.


Presentació del servei matí\nQui dona aquest servei\nPer tal d'adaptar-se a les necesitats dels diferents usuaris ens trobem amb dos tipus d'usuaris:\nAquests usuaris opten per utilitzar aquest servei durant tot el curs durant els mesos compresos entre el setembre i el maig. Aquest servei es fa efectiu mitjançant 9 quotes mensuals consecutives coincidint amb el servei. (la quota per aquest curs és de 33,00€ mensuals si es realitza previa a l'inici del curs i de 40,00€ si es donen d'alta més tard) Els pagaments es realitzaran mitjançant transferència bancària.\nEls que s'apunten per primer cop: Ho hauran de fer a l'inici del curs a la secretaria de l’AMPA.\nEls que ja porten altres anys: Si no es comunica el contrari s'enten que el servei continua el següent curs i es renova de forma automàtica\nPer donar-se de baixa: S'haurà de comunicar amb la suficient antelació (15 dies abans..) a la secretaria del AMPA.\nAquests usuaris opten per utilitzar aquest servei de forma puntual ja sigui durant tot un mes o durant dies determinats. (la quota per aquest curs és de 40,00€ en el cas de un mes i de 4 € per un dia)\nPer sol·licitar el servei durant un mes: S'haurà de realitzar en 15 dies d'antelació al mes sol•licitat a la secretaria del AMPA.\nPer sol·licitar el servei durant un dia: S'hauran de comprar prèviament uns tíquets a Secretaria del AMPA que s'entregaran a la coordinadora del servei matí els dies que s'en faci ús. A final de curs s'abonarà l'import dels tíquets que no hagin estat utilitzats.


Taller intensiu de Jocs i Emocions\nL’intensiu de Jocs i Emocions vol ser un espai on potenciar les habilitats socials i relacionals dels infants a partir de dinàmiques lúdiques i participatives, que els permetin conèixer el seu món emocional, i aprendre a gestionar allò que els és difícil.\nA partir d’una mirada respectuosa cap a la infància, acompanyarem als infants a explorar conceptes com la confiança, l’autoestima, i els oferirem estratègies per ajudar-los a reconèixer i expressar les seves emocions.\nAdreçat a infants de 6 anys a 12 anys.\nCalendari: 25, 26, 27, 28 de juny de 10 a 13h\nInscripció: El període d’inscripció finalitza el dimecres 19 de juny.\nTelèfon de contacte: 667 02 45 57 (Montserrat Casas)\nProfessionals que impartiran el taller:\nMestra, psicopedagoga i terapeuta de l’Espai Matís. Formada en magisteri, psicologia i teràpia familiar sistèmica per l’Institut Gestalt.Ha treballat 28 anys als EAP. Actualment es responsable de l’Espai Matís, portant a terme tasca terapèutica i organitzant tallers per adults.\nPedagoga, psicòloga i terapeuta. Formada en pedagogia per la UAB, psicologia per la UOC i teràpia gestalt per l’institut integratiu. Actualment cursant teatre gestalt a l’institut gestalt. També té formació puntual en constel·lacions familiars sistèmiques, gestalt Play Teraphy i formació en el programa SAT de Claudio Naranjo.Ha treballat 12 anys com a docent en l’especialitat de pedagogia terapèutica. Actualment exerceix de psicoterapèuta i impartint tallers i xerrades per adults, adolescents i infants a diferents espais.\nAssessors del taller:\nMestre, psicopedagog i editor. Format en Teràpia Gestalt i en Teràpia Familiar Sistèmica. És autor del llibre El bebéfeliz. Guia de la crianza natural (Ned Ed.) i co-autor de Emocions i família. El viatge comença a casa (Ed. Graó). Actualment, a més de la seva tasca a l’Associació Arae, és professor associat a la Universitat de Vic, i director de la revista Viure en família.\nMestra, formadora i terapeuta. Formada en Teràpia Gestalt i Pedagogia Sistèmica. És especialista en Educació emocional i en el treball pedagògic amb contes i narracions, amb experiència en diversos àmbits: famílies, universitat, docents, etc. És autora de Sota la pell del llop. Acompanyar les emocions amb els contes tradicionals (Ed. Graó) i co-autora de Emocions i família. El viatge comença a casa (Ed. Graó). Col·labora habitualment en publicacions de temàtica educativa.


PRIMERA PEDRA: Pescant amb l'enemic\nPescant amb l'enemic\nRecordo perfectament que la primera impressió que em va donar vestit de carrer fou que estava prim. Acostumat a veure’ns a mar, i amb el fred que fa últimament, hem d’anar amb tres o quatre capes de roba i semblem el ninot de Michelin... clar que, alguns més que d’altres, això d’estar inflat ja forma part de la nostra essència més primitiva. Vam donar-nos la mà, com feia poques setmanes havíem fet dins el mar, firmant una mena de pau. Els dos teníem un xic de nervis, almenys per dins, i es va notar carregant el meu cotxe, un xic de pressa i amb neguit. Val a dir que no era meu, el cotxe, aquell dia anava amb el de la sogra... detall important.\nNomés de fer la primera rotonda, i ja prou tallats que estàvem els dos, vam veure sorpresos com una llarga cua ens feia aturar la marxa. Hi deu haver un accident, vaig dir jo, “no, hi ha un control”. Collons... certament foten por aquells agents equipats amb metralletes, amb la corda aquella plena de pues per si et vols escapar, ocultant els rostres amb passamuntanyes... per uns moments em vaig cagar, perquè veia que anaven aturant totes les furgonetes, i precisament en tenien parada una igual que la meva i jo sense saber, ni tan sols, on tenia els papers la meva sogra.... Quan em va tocar el torn, el gos de quadra aquell (quina mala llet que gasten), em va fer senyals que baixés el vidre del conductor. Cagat i tremolant, no vaig saber ni on era el botó! Hahaha, ric ara que puc, però us asseguro que en aquells moments no. Em sembla que vaig prémer tots els botons del cotxe: els quatre intermitents, l’aire condicionat, els segurs de les portes... quin desastre! Ja em veia a la presó...\n- Bon dia!- vaig cridar amb un somriure forçós.\n- A on us dirigiu?- ens va interrogar mentre observava algun indici de delinqüència o terrorisme indiscriminat.\n- Anem a pescar... (que no es nota, burro?)\nVaig respirar fons, fins que dos rotondes més enllà se li va encendre la bombeta al company: “òstia, la nevera!!! Ens hem deixat la nevera!!!”. “Mira, nano, un dia em vaig deixar el menjar a casa, una altre dia, fins i tot, em vaig deixar les canyes!, però hi ha una cosa sagrada: la cervesa s’ha de portar a bord!”- li vaig dir jo. I res, reculem, carreguem la nevera i el que em temia... tornar a passar el control! Aquesta vegada sí que vaig saber baixar la finestra del conductor, i molt abans que el simpàtic policia ens fes parar i m’interrogués, ja vaig prendre jo la iniciativa: “Bon dia... hehe, torno a ser jo... és que ens havíem deixat la nevera!”\nPer uns moments ja em veia rodejat de mossos ostiant-me a cops de porra però, fugint per potes, al cap d’una estona vaig notar que l’aire que entrava al cotxe era molt fred i em va desconcentrar d’aquell mal son:\n-Tanca la finestra, nano, que tinc fred.\n- La meva ja està tancada... Collons! la porta de darrera! Portem la porta del maleter oberta!!!!\n- Òstia santa... i ara què fem? Al mig de l’autovia, carregats de material de guerra, caríssim per cert, i amb la porta del cul ben oberta! Nano, quin matí que portem.... ara sí que ho veig clar... amb amics com tu, no em calen enemics! Hahahaha\nLlavors lo de sempre: posar-ho tot a punt, sortir dels canals i anar tirant, direcció cap de Creus. Si mal no recordo eren dos quarts d’onze quan sortíem de port. A mi aquell horari m’encantava: vaig portar els nens a l’escola i els vaig poder fer un petó, i no com la majoria de dies, que marxo de casa com si fos jo l'amant de la meva dona. Notava que no teníem pressa, que les angoixes no farien acte de presència aquell matí, i ens vam començar a relaxar i a parlar de tot: del present, del passat i del futur, i vam reconèixer que ens havíem equivocat, els dos. Què doncs, anem a buscar una mica d’acció?\nEls bonítols anaven a la baixa, n’ érem conscients els dos i, a tocar de Nadal, li vaig cantar clares: “jo el que vull és pescar un déntol per fer una bona festa a casa!”. “Ho provarem, doncs”. Quina passada... pensava que es riuria del meu desig, però vaig veure que era com jo: aquest paio sabia que si hi ha possibilitats de pesca alguna cosa, no s’ha de descartar mai pel sol fet de ser difícil, perquè si es pesca amb el cap i no amb l’angoixa, res és impossible. Portem moltes hores a mar, tan ell com jo, pesquem només quan hi ha peix, no som bons pescadors, però ens entenem amb molts aspectes, i el primer de tots és que la gana apreta! Així que, sense esma ni mandra, em va treure una coca estupenda, i una ampolla de cava del fons de la nevera. El mar, el sol, la coca, el cava i l’enemic per mi sol, nano... què més vols?\nJo amb això en tinc prou, de sobres, però si a més hi posem una mica de pesca, doncs molt millor! Nosaltres mengem, bevem, riem i ens tirem pets i rots (almenys jo), però una cosa ha de quedar clara: menjo mirant la sonda amb un ull i amb l’altre miro l’horitzó. NO, no estic guenyo de l’ull, vull dir que pescar no vol dir tenir la canya als dit, ni llençar l’esquer més lluny: pescar és una activitat que forma part de la mateixa vida, com el fet de passar-ho bé i malament, com quan els autònoms estem de vacances però en realitat estem treballant. Hi ha temps per tot, i s’ha d’estar per tot. Jo xerro amb tu però miro la sonda, ric mentre miro els rocs, quan he de pixar sempre llenço el jig primer, i pixo mentre cau al fons. Enteneu perquè som tant bons? Perquè no desaprofitem cap ocasió: ho passem bé i alhora estem pel que s’ha d’estar, així de fàcil, així de natural. No cal córrer, no cal ser el primer d’arribar, ni agafar nervis, ni fer emprenyar a les altres barques que volen pescar. Els peixos hi són, els peixos neden, però s’ha d’estar alerta, perquè només piquen quan mengen, i aquesta és la clau del bon pescador: trobar aquest moment, la resta sobra, i són moltes hores d’espera... i cal agafar-se-les bé!\n“Són allà. Els veus?”, “Sí, ara m’hi apropo, però tranquil, tu beu”. L’ampolla de cava tocava la fi, el fred quedava en l’oblit, i jo començava a notar aquells nervis dins la panxa que volen dir alguna cosa bona per mi, però no pels bonítols... Quan vam ser a lloc, sense pressa per no fer massa soroll, el compi va fer dos tirs i res. “Encara falta una mica”, em vaig dir jo, i quan ho vaig veure clar: Flasss! Nyyec! A tomar pel cul, 100%! Vaig veure que els dos teníem un estil completament diferent, segurament ell buscava altres coses, i jo ho faria després, quan en tingués un parell al sac, que divendres tenia convidats. Conscient que els bonítols van cars últimament, el vaig començar a castigar de valent: s’ha d’anar àgil perquè marxen en un moment, i en menys de dos minuts el vaig tenir llest. Ara va ser el torn de l’enemic, i em moria de ganes de veure’l amb un peix a l’altre extrem, per aprendre alguna cosa més. Tir bo, moviment molt diferent del meu... a veure... (jo ni pescava, estava per ell). Si movent-lo així pilla un bonítol, ja fliparé en colors... i SÍ! NYEEEEEEEEC també! El peix que marxa rrrrrrrrrrrrrrrrrrr, el peix que ve, el peix que marxa rrrrrrrrrrrrrrrrrrrrrr el peix que ve, i torna a marxar rrrrrrrrrrr... No hi ha res comparable a la lluita d’un bonítol a les nostres aigües, però a la quarta o cinquena carrera ja em va sonar rar...\n-Però es pot saber què fas? Espavila que s’escapen els altres... Amb l’equip que portes, ja fa una hora que hauria acabat.\n-Ai, perdona, si vols tallo i el deixo marxar...\n-Però què dius? Que estàs sonat?\n-Tens raó, la canya i el carret són més potents que els teus, però jo porto un baix molt més prim que tu, i no els puc apretar massa. Si vols peto, no passa res...\n-No diguis tonteries, tu fes la teva, que no passa res. Quan el tinguis a dalt m’avises que t’ajudaré amb el salabre.\nEm va deixar fred. Teníem un molt bon empait a un centenar de metres, només calia llençar... però aquell pavo no en volia arrancar 100 (com jo creia abans), i les meves sospites es van difuminar: un paio que busca peix no porta un baix tant prim.\n-Veus? He fet bé de convidar-te, perquè era la única manera de veure-ho amb els meus propis ulls. Jo creia que tu venies a treure peix, que portaves almenys un 0,50 de baix, però ara veig la gran diferència: tu no vens a treure peix, m’acabes de demostrar que vens a pescar. Ara sí, ara ja et puc dir pel teu nom, et felicito Ivan.\nAquell dia vam quedar dos a dos, vam empatar. Jo ja tenia els dos bonítols al sac, ja tenia la teca pels convidats, així que ja em vaig centrar amb el déntol.\nÚltimament estic molt de sort, i no pels peixos, sinó perquè he pogut recuperar l’”amistat” dels que la creia ben perduda i he fet nous contactes, un d’ells molt important per mi. Recordo que, parlant per telèfon precisament amb aquest, li vaig dir que el que buscava era un altre cosa, que ja n’estava tip de fer bonítols, que el que em motivava de debò era pescar un déntol per compartir amb la família per Nadal. Em va agradar molt la seva resposta, que més o menys anava així:\n-Si el que vols fer són déntols, o alguna altra cosa que no siguin bonítols, ja saps què has de fer: Raül, simplement, passa dels bonítols.\nAquelles paraules em feien pensar amb les meves pròpies. Aquelles eren paraules sàvies, paraules simples, que no deien res, a no ser que les llegeixis entre línies i entenguis, per fi, el que cal fer.\nEl déntol va sortir al proper dia.\nPublicat per Raül Ortiz Tudela a 11:55\nAls enemics ni aigua!!!!!\nhahaha als enemics ni aigua, hi estic d'acord, però de vegades val la pena posar-hi una mica de cava! hahahaa\nuna cosa m'ha quedat ben clara d'aquest món podrit de la pesca: no hi ha amics. LLavors, el que un ha d'intentar, és tenir els menys enemics possibles... clar que, rajant veritats com ho he fet jo, això costa molt! hahahaha\n11 de febrer de 2011 a les 6:52


Scott Live! + Paul Frick + H30H + Max Headroom\nAquest duet de Colònia, com tot bon DJ, s'ha passat les normes pel folre dels pantalons i han creat allò que ells anomenen 'minimal swing', amb influències del minimal alemany i del swing jazz. La seva proposta musical ha sigut reconeguda per gent com Patrick Pulsinger, i combinen les seves tècniques de producció amb percussions en directe, per aconseguir un so profund i amb ànima. I un altre techno-boy alemany i atípic és Paul Frick. Amb formació musical clàssica, ha composat i actuat amb orquestres i fins i tot grups de heavy metal. la seva visió de l'electrònica són textures complexes però funcionals a la pista de ball.


El present document té per finalitat regular les normes d’ús del lloc web (en endavant “Lloc”). En compliment de la Llei 34/2002, de l’11 de juliol, de serveis de la societat de la informació i de comerç electrònic, li informem que David Datzira Garrigós (en endavant Panoramic Events) és el titular del Lloc, amb DNI 47.150.044-K i domicili a Avinguda Josep Tarradellas i Joan, num. 139, pis 2n 2ª, 08901, Hospitalet de Llobregat. Pot contactar amb nosaltres, a més d’estar a la seva disposició al nostre domicili, utilitzant els següents medis: per correu electrònic a: info@panoramic-events.com\nPer visitar www.panoramic-events.com no s’exigeix la prèvia subscripció o registre com a usuari.\nEl Lloc proporciona als usuaris accés als continguts i als serveis relacionats amb PANORAMIC EVENTS, incloent música, imatges, fòrum, text, informació i altres continguts similars, pel que la utilització del lloc suposa l’acceptació d’aquest Avís Legal.\nPANORAMIC EVENTS es reserva el dret de modificar periòdicament (tant en el referents als continguts del Lloc com en les condicions d’ús), a la seva discreció i sense prèvia advertència, el present avís legal, per adaptar-lo a futures novetats legislatives o jurisprudencials que resultin d’aplicació, informant prèviament als usuaris dels canvis que es produeixin. A tal fi, els hi recomanem que cada vegada que accedeixin al Lloc, o a qualsevol dels seus continguts o serveis, llegeixin amb detall el present Avís legal. Per tot això, PANORAMIC EVENTS es reserva el dret d’actualitzar, modificar o eliminar la informació continguda al seu Lloc, i la configuració o presentació del mateix, en qualsevol moment, sense previ avís, i sense assumir cap responsabilitat per això. El fet que l’usuari utilitzi el Lloc després d’haver fet les modificacions del present avís legal, suposarà que aquest accepta aquestes modificacions.\nEn cas de dubte o controvèrsia relatives al nostre Avís legal pot posar-se en contacte amb nosaltres dirigint-se a l’adreça de correu electrònic info@panoramic-events.com\nPANORAMIC EVENTS no es responsabilitza del mal ús que es faci dels continguts del Lloc, sent exclusiva responsabilitat de la persona que accedeix a ells o els utilitza. L’usuari que accedeix al Lloc, ho fa per propi compte i risc i té l’obligació de complir la legislació, reglaments i normativa locals. PANORAMIC EVENTS o qualsevol altra entitat que hagi participat en la creació, producció o provisió d’aquest Lloc no seran responsables dels danys directes, incidentals, conseqüencials, indirectes o punitius derivats de l’accés, ús o incapacitat d’ús d’aquest Lloc (o dels seus links), així com d’errors i omissions en el contingut del mateix. Tampoc es responsabilitzaran del mal ús que es faci dels continguts del lloc, sent exclusiva responsabilitat de la persona que accedeixi a ells o els utilitzi. Tampoc assumeix cap responsabilitat per la informació continguda a llocs web de tercers als que es pugui accedir per enllaços o buscadors des del Lloc.\nTampoc assumim cap responsabilitat per la informació continguda en llocs web de tercers als que es pugui accedir per enllaços o buscadors des de www.panoramic-events.com\nPANORAMIC EVENTS no garanteix la fiabilitat, disponibilitat o continuïtat dels serveis posats a disposició de l’usuari, pel que exclou de qualsevol responsabilitat pels danys i/o perjudicis que puguin donar-se per la falta de disponibilitat, fiabilitat o continuïtat del seu Lloc o dels seus serveis, tot i que intentarà facilitar, en la mesura de les seves possibilitats, ajuda tècnica a la persona afectada, així com intentar restablir d’immediat la interrupció, posant a la seva disposició, en la mesura de les seves possibilitats, medis alternatius.\nTots els drets de propietat intel·lectual derivats del contingut d’aquest lloc, el seu disseny gràfic i el seu codi font, pertanyen a PANORAMIC EVENTS, corresponent-nos l’exercici exclusiu dels drets d’explotació dels mateixos. Per tant queda prohibida la seva reproducció, distribució, comunicació pública i transformació total o parcial, sense la autorització expressa de PANORAMIC EVENTS, tots els noms comercials, marques o signes diferents de qualsevol classe de continguts en aquest lloc estan protegits per Llei. Seran, per tant, obres protegides com a propietat intel·lectual per l’ordenament jurídic espanyol, essent aplicables tant la normativa espanyola i comunitària en aquest camp, com pels tractats internacionals relatius a la matèria subscrits per Espanya.\nPANORAMIC EVENTS declara que els drets de propietat industrial (Marques, Noms comercials, continguts, textos, imatges, sons, vídeos, software, estructura de la web, gràfic, icones, dibuixos industrials, disseny, informació o animacions) que apareixen en aquest lloc són de la seva propietat i/o es troben legítimament explotats en virtut d’acords o llicències d’ús, trobant-se degudament protegides per la Normativa existent sobre Propietat Industrial. L’ús o abús d’aquestes marques registrades o altres materials qualsevols, excepte els permesos en aquest Lloc, estan expressament prohibits i poden constituir violació de la Llei de Propietat Intel·lectual i/o la Llei de Marques i/o la Llei de Publicitat i/o la Llei de Competència Deslleial, i altres normatives aplicables al cas.\nEls drets sobre els materials i continguts corresponen íntegrament a PANORAMIC EVENTS o a tercers que hagin estat autoritzats mitjançant contracte per escrit. S’obliga a l’usuari a usar el lloc de forma diligent, correcta i lícita i, en particular, es compromet a abstenir-se de:\nSuprimir, eludir o manipular el “copyright”, marques i altres dades identificatives dels drets de PANORAMIC EVENTS o dels seus titulars incorporats als continguts del lloc, així com els dispositius tècnics de protecció o qualsevol mecanisme d’informació que pogués contenir el mateix.\nUtilitzar els continguts, i en particular, la informació PANORAMIC EVENTS obtinguda a través del Lloc per remetre publicitat, comunicacions amb finalitats de venta directa o amb qualsevol altra finalitat comercial, missatges no sol·licitats dirigits a una pluralitat de persones.\nEn general, utilitzar els continguts de forma, amb finalitats o efectes contraris a la Llei, a la moral i a les bones costums generalment acceptades o a l’ordre públic. PANORAMIC EVENTS no concedeix cap llicència o autorització d’ús de cap classe sobre els seus drets de propietat industrial i intel·lectual o sobre qualsevol altre propietat o dret relacionat amb el seu lloc.\nProcediment en cas de violació de drets de propietat intel·lectual: en cas de que qualsevol Usuari o un tercer consideri que qualsevol dels continguts ha estat introduït al nostre Lloc amb violació dels seus drets de propietat intel·lectual haurà d’enviar una notificació a info@panoramic-events.com amb indicació completa i precisa de les seves dades i dels drets de propietat intel·lectual suposadament infringits així com la Web.\nPANORAMIC EVENTS no es fa responsable del contingut ni de la informació de les pàgines web de tercers a les que l’usuari pugui accedir a través dels enllaços establerts al seu lloc web. Així mateix, tampoc garantirà la disponibilitat tècnica, exactitud, veracitat, validesa o legalitat de pàgines alienes a la seva propietat a les que es pugui accedir mitjançant els enllaços.\nPANORAMIC EVENTS declara haver adoptat totes les mesures necessàries per evitar qualsevol dany que, als usuaris del seu lloc web, poguessin derivar-se de la navegació per la seva pàgina web. En conseqüència, PANORAMIC EVENTS no es fa responsable, en cap cas, dels eventuals danys que per la navegació per Internet pogués patir l’usuari.\nCom s’ha comentat a l’apartat anterior, PANORAMIC EVENTS es reserva el dret de realitzar les modificacions que consideri oportunes, sense avis previ, en el contingut del seu lloc web, tant en el referent als continguts del lloc web, com en les condicions d’us de la mateixa.\nPANORAMIC EVENTS es reserva el dret d’actualitzar, modificar o eliminar qualsevol informació continguda al seu lloc web, i la configuració o presentació del mateix, en qualsevol moment, sense avís previ i sense assumir cap responsabilitat per això.\nwww.panoramic-events.com informa que el lloc web utilitza Google Analytics, un servei analític de web prestat per Google, Inc., una empresa de Delaware l’oficina de la qual està al 1600 Amphitheatre Parkway, Mountain View (California), CA 94043, Estados Unidos (“Google”).\nQuan visita www.panoramic-events.com, algunes cookies no les instal·lem nosaltres, sinó tercers. Per exemple, si fa clic en un anunci d’un tercer que apareix al lloc web (és a dir, que anuncia un producte que no venen directament nosaltres), aquest tercer pot instal·lar cookies als seu dispositiu. Tenim una relació comercial amb aquests tercers però no instal·lem les cookies al seu dispositiu. Per tant suggerim que vagi als llocs webs d’aquests tercers per obtenir més informació sobre les cookies que instal·len i com vostè pot gestionar-les.\nVisitar www.panoramic-events.com no suposa que l’usuari estigui obligat a facilitar cap informació sobre sí mateix. La informació personal que ens faciliti als correus electrònics o qualsevol altre mitjà que es presenti en aquest lloc Web, passarà a ser introduïda en un fitxer automatitzat sota la responsabilitat de PANORAMIC EVENTS, i es mantindrà confidencial y protegida. Les seves dades es tractaran amb l’única finalitat exclusiva d’enviar-li informació sobre els nostres serveis i/o per gestionar els serveis que contracti. En cap cas es destinarà o utilitzarà per a altres finalitats, no s’entregarà a terceres persones sense el seu consentiment, d’acord amb els principis de protecció de dades de la llei espanyola LOPD (Llei Orgànica 15/1999, de 13 de desembre, de Protecció de Dades de Caràcter Personal i el RD 1720/2007, de 21 desembre, del Reglament de Desenvolupament). Per complir amb les diferents disposicions legals, hem establert diferents nivells de seguretat per a protegir les dades personals que ens faciliten, havent adoptat totes les mesures tècniques al nostre abast per evitar la pèrdua, mal us, alteració, accés no autoritzat i manipulació d’aquestes dades personals.\nTé sempre dret a exercir els seus drets d’accés, rectificació, oposició o cancel·lació de les dades personals que ens hagi proporcionat. Si així ho desitja, pot posar-se en contacte amb nosaltres, indicant el dret que desitja exercir junt amb una còpia del seu Document d’Identitat a: info@panoramic-events.com o bé a Avinguda Josep Tarradellas i Joan, num. 139, pis 2n 2ª, 08901, Hospitalet de Llobregat.


«Home de paraula». Jeroni Salom sobre la «Poesia completa» de Blai Bonet [Diario de Mallorca] - Edicions de 1984\n«Home de paraula». Jeroni Salom sobre la «Poesia completa» de Blai Bonet [Diario de Mallorca]\nFont: Jeroni Salom / Diario de Mallorca\nUna magna edició un gran mèrit de la qual es deu a la tasca gegantina dels dos curadors, Nicolau Dols i Gabriel S. T. Sampol, de la jeia dels bons editors, d’aquells que homenatjava Gabriel Ferrater al “Poema inacabat”, dels que “es cremen ulls diligents”, i que ens obsequien als lectors amb uns textos meticulosament “anotats”, “molt puntuats” i “tots amarats d’aparat”, atès que han contrastat les versions diferents dels poemes, treuen a la llum dos volums inèdits i publiquen les poesies que havien romàs inèdites o esparses en diferents publicacions, de manera que els lectors ens podem fer ben càrrec de la trajectòria poètica sencera de Blai Bonet.\nAfirmar que Blai Bonet és un dels grans i millors poetes de la literatura catalana del segle XX és gairebé una redundància. En el ja llunyà 1953, a propòsit d’un comentari de Cant espiritual, ho dictaminava Joan Ferraté, una persona de les més enteses en poesia en àmbit hispànic. Amb el temps, ho han corroborat d’altres estudiosos i crítics, entre els quals s’ha de destacar la professora Margalida Pons, autora del pròleg de la present edició, tan suggeridor com innovador, a més d’altres treballs notables sobre Blai Bonet.\nUna de les obvietats que se solen dir sobre els escriptors és aquella que resa que l’obra és el que importa, per damunt de qualssevol altres minúcies, biogràfiques, ideològiques o del caire que siguin. L’acarament amb l’obra definitiva i tancada, la culminació inapel·lable d’una vocació literària és l’única i més sensata manera de valorar els escriptors. És prou sabut que de i sobre Blai Bonet han circulat múltiples dites, facècies, trapasseries, sentències, que, algunes fomentades de forma sorneguera per ell mateix, sense negar-ne la veritat o la mentida, val més deixar al racó de les xafarderies. Com gairebé tots els artistes, Blai Bonet va crear-se un personatge, una màscara, que, entre altres coses, li va servir per burlar-se i defensar-se del món, estret de mires i miserable, la societat literària en primer lloc, que li va tocar viure.\nEls lectors, a partir de certa edat, ens atorgam el privilegi d’escollir: no n’hem de donar compte a ningú, ni ens n’hem de justificar davant cap tribunal, ni, per sort, del privilegi de llegir, ens n’hem de guanyar les garroves. La poesia de Blai Bonet és tan diversa, disposa de tants de pols d’atracció (tants com de rebuig), que és susceptible d’atreure gustos poètics diferents i oposats. Hi podríem destriar unes connexions i recurrències constants (el gust pels poemes enumeratius, recurs que ha donat peu a una sèrie de poemes que es podrien considerar d’entre els millors de l’autor, la ironia, el tractament si es vol heterodox de la religiositat, l’assaonament d’un idiolecte poètic inconfusible, el rerefons rural que ressona arreu, la dispersions i interseccions del jo, els jocs amb el propi nom. etc), que han bastit un món poètic personalíssim. A l’hora de triar, però, un s’inclina per la primera etapa poètica de Blai Bonet, la que forma el cicle titulat El color (que aplega els llibres Quatre poemes de Setmana Santa, Entre el coral i l’espiga, Cant espiritual i Comèdia) i el volum L’Evangeli segons uns de tants. És la part de l’obra de Blai Bonet més “clàssica”; en general aquí, Blai Bonet sotmet els versos al control de la formes mètriques i rítmiques; des del punt de vista temàtic, s’anuncia el poeta innovador que serà, posseïdor d’una mirada adàmica, en el sentit d’inèdita i si es vol original, sobre la realitat; abans que res se n’ha destacat el tractament de la religiositat, barrejada amb un discurs amarat de sensualitat i sexualitat.\nL’altra cara de l’obra de Blai Bonet (la que va d’Els fets fins al darrer llibre, Nova York) és tota una altra història; posa el lector en una tessitura de no fàcil solució, perquè es tracta d’un grapat de llibres de difícil accés, de lectura exigent, en què es pot dilucidar si les dificultats de comprensió són per la incompetència o ignorància del lector o perquè de molts poemes no hi ha res que valgui la pena ser entès. Potser el problema és que sent un gran poeta, Blai Bonet és alhora autor d’un nombre excessiu de mals poemes. No es pot negar que són llibres en què hi ha un indomable afany trencador i experimental, que hauria de figurar entre les propostes més renovadores de la poesia catalana del segle XX, a la vora de J. V. Foix i Joan Brossa, que no deixen de tenir, almenys per a un servidor, flancs dubtosos i febles, amb dosis de poesia sublim i genial, (a rajaploma algunes mostres: “dius mascle normal a qui, quan va amb un dona,// es posa un condó, com qui posa una camisa de força a una locanda,”, “En lloc de mossegar- se la cua//i treure pèl davant un mirall individual,// els xicots, després d’abolir l’adolescència,// s’han convertit en Beatles d’Assís;//perquè el món ha començat.”), però també governats per la perillosa proclivitat del poema a endinsar-se dins un maremàgnum incert, tant conceptual com formal, que costa deduir si es tracta d’un simple joc literari revestit d’una presumpta capa de profunditat moral o filosòfica, o una qüestió de descontrol de les regnes del poema.\nEn qualsevol cas, després de passejar-se per les exuberants mil pàgines i escaig del volum, s’intueix que Blai Bonet va deixar una obra massa avançada per a nosaltres, una obra que du cara de ser desxifrada amb equitat en el futur. Blai Bonet i Rigo de la Punyeta, com sovint s’autoanomenava, va aconseguir no convertir-se en un “turista de la paraula”, sinó en un home cent per cent de paraula.


He omplert la banyera d'aigua freda.: MIUT: Ja tenim l’hotel confirmat!!\nAvui, després d’haver fet divendres la costosa (no per preu) i enrevessada transferència al número de compte portuguès que van facilitar- me per mail els responsables de l’hotel, ens han confirmat la reserva. Un consell: no feu mai transferències a comptes que no siguin nacionals. Quin embolic!! Que si l’IBAN, que si el NIB, que si el SWIFT, ... en fi sigles i sigles que mai arribaré a entendre i que posi les dades on les posi, el programa sempre es queixa que no és correcte.\nBé, que després d’uns dies d’incertesa, o més ben dit de gairebé una setmana, l’hotel ha dit que sí, que ja tenim on caure rendits les nits del 19 al 21 de setembre a Madeira. L’hotel es diu White Waters i, a simple vista, sembla bonic. Està, segons h e llegit, al poble de Machico i a només dos minuts de l'aeroport de Funchal. Fan preu especial per als participants de la Ultra Trail, i això és el que compte. L’organització té una mena d’acord amb ells i el té anunciat a la seva plana web. Quaranta-cinc euros per nit una habitació doble i amb esmorzar inclòs, és una oferta irrefutable. Per aquest preu estic per quedar-m’hi uns quants dies més!!\nAra ja només falta pagar la inscripció i ja podrem fer el compte enrere fins el dinou de setembre, dia assenyalat en que agafarem l’avió i anirem cap a l’illa de Madeira. L’espera serà llarga...\nPublicat per Jordi a les 8:11\nQuè bé t'ho montes Jordi, no t'estàs de res...com ha de ser, oi?\nA Cap de Rec, no oblidis de posar-te les "pantufles" (polaines).\nAmb neu, si vas el primer et cansaras tres cops mes, si vas pel mig dos cops i si vas l'últim un cop...tu estas fort, pots anar el primer!!!\n13 de juny de 2008, a les 16:10\nBones!! Home, aquest any sí que intento fer coses noves i sortir d'aquí a explorar altres terres!!\nBé, ara que ha passat et diré que de primer res de res. No tinc tant de nivell!!\n15 de juny de 2008, a les 12:14\nAquestes tumbones... vés en compte no et vingui temptacions de quedar-te tot el dia jaient a la terrassa de l'hotel jajjaj\n15 de juny de 2008, a les 15:59\nHome, Mariona!! Vist el recorregut i a l'hora que ens hem de llevar... no ho descarto!! jejeje Crec que el dia abans passaré unes quantes hores estirat allà reflexionant... umm... sobre la vida en general!!\nUfff les tumbones.....\nJo ja m'hi veig allà tirat :\n" aneu, aneu que ja vinc "\nDisfruteu, té molt bona pinta aquest Trail !\n16 de juny de 2008, a les 22:19\nSí, espero que no em temptin més del compte!! jejeje\n16 de juny de 2008, a les 23:45


Diputació de Girona - Noticies - La màgia de les fonts d'aigua centrarà la quarta edició del Gran Circ de Nadal de Girona\nLa màgia de les fonts d'aigua centrarà la quarta edició del Gran Circ de Nadal de Girona\nEl Gran Circ de Nadal torna a Girona amb un nou espectacle que suma la màgia del Nadal, el circ internacional de qualitat i la bellesa de les fonts màgiques. Aquests tres elements seran el fil conductor d'un espectacle que, en la quarta edició, ja es consolida com a cita imprescindible a Girona durant les festes nadalenques.\nL'acte de presentació de la programació, que ha tingut lloc aquest matí a l'Ajuntament de Girona, ha comptat amb la presència d'Albert Piñeira, vicepresident de la Diputació de Girona; Eva Palau, regidora delegada de Salut i Dinamització del Territori de l'Ajuntament de Girona, i Genís Matabosch, director del Festival.\nEl vicepresident de la Diputació de Girona, Albert Piñeira, ha dit durant la presentació que «entre tots hem de fer que aquesta experiència única, singular i de qualitat no sigui inèdita i es converteixi en una atracció nadalenca amb segell gironí».\nDes de les institucions s'ha destacat que el Circ de Nadal amplia i millora l'oferta cultural i de lleure d'aquesta ciutat i, alhora, s'ha mostrat la satisfacció pel fet que s'hagi apostat perquè Girona tingui el seu Circ de Nadal, com tenen totes les grans ciutats europees.\nAmb la garantia dels productors del prestigiós Festival Internacional del Circ Elefant d'Or, Circus Arts Foundation, amb Genís Matabosch al capdavant, petits i grans tindran l'oportunitat de gaudir d'espectacles dels principals talents circenses del món en el marc del pavelló de Fontajau, reconvertit en un circ del 26 al 31 de desembre.\nUn total de 26 artistes internacionals arribats de 8 països oferiran atraccions increïbles al damunt d'una pista aquàtica gegant que contindrà 120.000 litres d'aigua, davant d'un decorat monumental i amb les últimes tecnologies de so, llum i efectes especials. La presència escènica de l'aigua es traduirà al llarg de l'espectacle en fonts sincronitzades i pluja artificial. Vestuari, coreografies, música, fonts gegants, pista aquàtica i decorats transportaran l'espectador al món màgic del Nadal amb un espectacle de qualitat per a tota la família en què actuen algunes de les millors estrelles del món del circ.\nAcròbates, trapezistes, ballarins, equilibristes, orquestra en viu i saltadors oferiran una col·lecció d'actuacions que han estat guardonades en els principals festivals internacions del món, i endinsaran l'espectador en la màgia de les fonts dansaires.\nJa estan disponibles les entrades per les funcions, que tindran lloc els dies 26 de desembre (11 h i 18.30 h), 27 de desembre (18.30 h), 28 de desembre (18.30 h), 29 de desembre (16.30 h i 19.30 h), 30 de desembre (11.30 h, 16.30 h i 19.30 h) i 31 de desembre (11.30 h). Durant 6 dies hi haurà actuacions, amb un total de 10 funcions.\nMés informació sobre la programació a www.CircNadalGirona.com\nWEB RELACIONADA www.circnadalgirona.com\nEl Gran Circ de Nadal de Girona omplirà, amb 120.000 litres d'aigua, el pavelló de Fontajau (TVGI)\nRecull de premsa del 15 de novembre de 2017